
Caiff yr adroddiad personol yma ei seilio ar fy nhybiaethau a’n credoau o fod yn athrawes broffesiynol. Gyda defnydd o ymchwil i natur cymunedau, teuluoedd ac ysgolion rwyf am werthuso a ydy fy nhybiaethau yn cael ei herio neu gadarnhau. Yn sgil hyn mi fydd gennyf syniad mwy cyflawn o’r disgwyliadau sydd yn dod gyda bod yn athrawes.

Mae rhai o’m mhrif dybiaethau am fod yn athrawes Cyfnod Sylfaen wedi ei seilio ar brofiadau personol a’r hyn rwyf wedi ei weld yn digwydd o fewn ysgol fy ysgol leoliad. Un o’n mhrif gredoau hyd yn oed cyn dechrau ar y cwrs, oedd bod angen cael perthynas gref gyda’r rhieni neu ofalwyr. Yn enwedig yn ystod y cyfnod yma o ddysgu o bell i fwyafrif o blant Cymru, roedd sefydlu'r berthynas yn yr ysgol wedi elwa nifer. Gydag aelod o’r teulu yn athrawes Cyfnod Sylfaen, roedd meithrin y perthynas gyda’r rhieni yn yr ysgol wedi caniatáu gwell cyfathrebu rhwng athrawon a rhieni. Gyda’r rhieni yn adnabod gwendidau'r plentyn a’r athrawon yn cynnig strategaethau gall y rhieni ei wneud yn y cartref er mwyn helpu datblygiad y plentyn. Fel sydd yn cael ei nodi gan (Llywodraeth Cymru, 2016, tud.70) “Parental engagement i’n children’s learning makes a difference - it is the most powerful school improvement lever we have”. Caiff y perthnasau yma ei ffurfio o’r dechrau yn y dosbarth, trwy siarad bob dydd gyda’r rhieni mae’n meithrin perthynas ac maent yn gallu ymddiried yn ei gilydd. 

Tybiaeth arall oedd gennyf oedd bod yw’r effaith mae’r amgylchedd ddysgu yn cael ar y plant. Roedd yn amlwg o fod ar brofiad gwaith a’r profiadau pontio bod yna bwrpas i’r arddangosfeydd a’r ardaloedd gwahanol yn y dosbarth. Golyga hyn fod y dosbarth yn llifo a daclus ac mae’r ardaloedd gwahanol ar gyfer pynciau, sydd yn gwneud i’r plant eisiau ddysgu ac yn hybu ei datblygiad (Edu-quip, 2020). Mae’n amlwg bod yr arddangosfeydd yn lliwgar a bod yna pwrpas i bob un. Roedd yn amlwg o’r profiad pontio bod hefyd yn fanteisiol i greu arddangosfeydd gyda gwaith y plant er mwyn iddyn nhw deimlo’n falch a hybu ei chynnydd o ddatblygiad o fewn y dosbarth. Noda gan (Edu-quip, 2020) “Classroom should be totally awe-inspiring, comfortable and fun places-if children love their classroom, they’ll be extra willing to learn”. 

Wrth ddysgu am berthynas rhieni gydag ysgolion, mae’r hyn roeddwn yn ei thybio bod angen perthynas sefydlog gyda hwy wedi cael ei gadarnhau. Mae wedi dod i’r amlwg bod y perthynas gyda’r rhieni yn hanfodol ar gyfer llwyddiant, ac mae ei chyfraniad yr un mor bwysig â’r athrawon a disgyblion. Roedd hyn yn amlwg o’r ysgol leoliad lle'r oedd yna ddiagram yn pwysleisio bod yna ddyletswyddau ar athrawon, dysgwyr a’r rhieni i gyfrannu yn hafal er mwyn iddynt lwyddo. 

Nodai Paulette Delgado (2019) y buddion o’r cysylltiad rhwng yr ysgol a rhieni yw ar y cyfan mae’r perfformiad ac ymddygiad y plant yn gwella yn y dosbarth. Mae’n caniatáu i rieni ddeall yr hyn sydd yn cael ei ddysgu i’r plant o fewn y cwricwlwm. Trwy ddeall hyn mae’n caniatáu i rieni ac athrawon i gydweithio ac i osod targedau ar gyfer helpu’r plentyn i ddatblygu. Er hyn mae’n amlwg bod cefnogaeth pob plentyn yn amrywio ac mae sefyllfa pawb yn amrywio. Mae’r hyn sydd yn digwydd o fewn y cartref a faint o gysylltiad mae’r rhieni yn ei gael gyda’r ysgol yn effeithio ar ddatblygiad emosiynol, cymdeithasol a gwybyddol y plentyn. Mewn dogfen gan y llywodraeth (Llywodraeth Cymru, 2016) mae awgrymiadau ar sut gallai rieni cefnogi ei phlant yn ystod y Cyfnod Sylfaen. Y rhai mwyaf effeithiol ar gyfer rhieni i gefnogi ei chyfathrebu trwy gael sgwrs i ddatblygu sgiliau iaith, chwarae rôl, darllen straeon, dysgu caneuon a hwiangerddi, adnabod rhifau. Mae’r strategaethau yma’n syml ond yn fuddiol ar gyfer datblygiad y plentyn, ac efallai bod rhieni yn teimlo bod angen i’r strategaethau i fod yn gymhleth er mwyn helpu eu plant. Gall hyn fod yn esboniad am pan nad oes mwy o rieni yn ymgysylltu o fewn dysgu’r cwricwlwm.  

Gyda cwricwlwm newydd yn cael ei gyflwyno i ysgolion Cymru erbyn 2022, roedd creu cysylltiadau gyda’r rhieni yn fwy bwysig nag erioed. O fewn y canllawiau mae yna egwyddorion allweddol yn cael ei chynnwys ac mae’r rhieni yn cael ei adnabod. Maent hefyd yn cael ei adnabod fel rhan o’r broses asesu trwy osod targedau er mwyn cefnogi cynnydd ei phlentyn, ond hefyd fe ddylent fod yn barod i gynorthwyo trwy helpu gyda gwaith cartref, dysgu tablau. Bellach caiff rhieni ei adnabod fel “partneriaid dysgu” trwy gyfrannu i fywyd ysgol ei plentyn. (Llywodraeth Cymru, 2020, tud. 51,228, 233).

Ond er hyn yr her fwyaf i athrawon yw bod rhieni ddim yn gweld y manteision o fod yn rhan o addysg ei phlentyn, a’r effaith gallai hyn cael ar ei pherfformiad yn yr ysgol. Rhaid cydnabod hefyd yw bod gan bawb ddim yr un adnoddau, amser ac mae cefndir pob plentyn yn wahanol, sydd yn ei wneud yn anodd bod pob dysgwr yn cael yr un gefnogaeth. Gyda hyn mae pob ardal ac ysgol yn wahanol felly mae’r adnoddau a’r sgiliau sydd ganddynt yn amrywio. Wrth edrych ar fy ysgol leoliad roedd mwyafrif o’r rhieni yn gefnogol ac eisiau bod yn rhan o ddysgu ei phlant. Roedd gan yr ysgol strategaethau a systemau fel Llyfr Cyswllt Cartref, system e-bost ar-lein, noson rieni, wythnos ‘Dewch a’ch rhiant i’r ysgol’. Yn sgil hyn “mae rhieni’n chwarae rôl flaenllaw yn addysg eu plant” (Estyn, 2018, tud.7). Er hyn mae rhai rhieni yn weld yn anodd cyfrannu at addysg ei phlant, felly gall canllawiau neu syniadau ar gyfer rhai rhieni fod yn fuddiol sydd wedi teilwra yn ôl yr hyn sydd yn cael ei ddysgu yn yr ysgol (Badrasawi, Khalid, Yahefu, 2020, tud. 48).

Wrth ddysgu am yr amgylchedd dysgu, mae’n dod i’r amlwg ei fod yn cael mwy o effaith nag oeddwn yn ei thybio. Hyd yn oed y dodrefn a’r adnoddau sydd yn gallu cael ei symud yn gallu fod yn fantais, fel sydd yn cael ei nodi yn blog gan Mark Phillips (2014). Trwy gael y plant i helpu creu'r amgylchedd dysgu mae’n cynyddu ei chymhelliant i ddysgu. Yn yr un modd mae cael arddangosfa gyda gwaith y disgyblion yn gwneud iddynt deimlo’n falch, ac yn rhoi teimlad o hunanhyder iddynt (IRIS Center, dim dyddiad). Wrth edrych ar fy ysgol leoliad roedd yn amlwg bod yna ardaloedd gwahanol ar gyfer gweithgareddau gwahanol. Roedd ardaloedd ar gyfer gweithio mewn grwpiau, yn annibynnol, tu allan, rhifedd, llythrennedd ac mae plant yn hoff o hyn. 

Mae’r gweithleoedd yn daclus ac yn llifo a gydag ardaloedd penodol yn caniatáu i blant gwneud dewisiadau annibynnol gyda lle maent eisiau gweithio. Cefnoga hyn canfyddiad o astudiaeth achos mewn ysgolion yn Blackpool, Hampshire a Ealing lle roedd rhan fwyaf o athrawon yn hoff o ardaloedd wedi ei ddylunio yn uniongyrchol ar gyfer gwahanol bethau fel ardal cotiau a bagiau, ardal cyfrifiaduron. Roedd athrawon a oedd yn gallu symud dodrefn ac adnoddau ddim y hoff iawn o’i dosbarth (Marten 2002). Roedd bron i bob athrawes yn gweld pwysigrwydd o gynllunio ei dosbarth (Shapiro, 2001), golyga hyn strwythur clir ar gyfer y dosbarth. 

Wrth symud ymlaen rwyf am roi'r yr hyn rwyf wedi ei ddysgu ar waith gan gadw mewn cof yr hyn sydd yn ddisgwyliedig yn ôl safonau proffesiynol athrawon (Llywodraeth Cymru, 2017). Rwyf fanteisio ar fod mewn amgylchedd sydd yn hyrwyddo datblygiad sydd yn cael ei nodi yn fel safon addysgeg sydd yn rhan o’r safonau. Er mwyn gwneud hyn mi fydd angen i mi fanteisio ar gyfleoedd a chydweithio gydag amrywiaeth o bobl o fewn y byd addysg broffesiynol er mwyn datblygu mewn modd cadarnhaol. Golyga hyn hefyd fy mod yn barod i ofyn am gymorth er mwyn cynyddu gwybodaeth a sgiliau a fydd yn gymorth wrth ddatblygu safon dysgu broffesiynol. Wrth fynd i ysgolion ar leoliad, rwyf am weld ffyrdd gwahanol o integreiddio'r hyn sydd yn digwydd yn y byd i mewn i’r cwricwlwm. Er mwyn gwneud hyn rwyf am gynnig syniadau a gweithgareddau trwy gyfiawnhau fy newisiadau a chynnig gwelliannau lle mae modd ei gwneud. Rwyf hefyd am weld a phrofi'r effaith caiff perthnasau cryf gyda rhieni a’r gymuned ar ddatblygiad plant, trwy ei gofnodi a'i werthuso. Trwy sylwi a chymharu strategaethau sydd yn gweithio mewn modd effeithiol a rhai sydd ddim yn gweithio mor dda, trwy wneud hyn fe fydd yn sicrhau darlun mwy llawn o’r hyn sydd angen ar gyfer fod yn athrawes broffesiynol. 

